1. ตรวจสอบความถูกต้องสมบูรณ์ของเอกสารที่ได้รับจากคณะกรรมการฯ ก่อนลงนามรับเอกสารจากสำนักงานคณะกรรมการฯ  
   หรือภายใน ๑ วันทำการภายหลังได้รับเอกสารทางระบบ electronic หากพบความไม่ถูกต้องสมบูรณ์ในเอกสาร ส่งข้อโต้แย้งและ/หรือคำถามภายในระยะเวลาที่กำหนดไว้สำหรับประเภทของเอกสาร (ก่อนรับเอกสารจากสำนักงานคณะกรรมการฯหรือภายใน ๑ วันทำการหลังรับเอกสารทางระบบ electronic) ภายหลังระยะเวลาที่กำหนดจะถือว่าท่านยอมรับว่าเอกสารที่คณะกรรมการฯออกให้มีความถูกต้องสมบูรณ์
2. กำหนดการของผู้วิจัยในการส่งรายงานการเบี่ยงเบนหรือไม่ปฏิบัติตามโครงการวิจัยที่ได้รับการรับรอง  
   ๒.๑ ผู้วิจัยกรอกรายละเอียดในแบบรายงานการเบี่ยงเบนหรือไม่ปฏิบัติตามโครงการวิจัยที่ได้รับการรับรอง (AF03-IRB1.06)   
    ให้ครบถ้วน พร้อมลงนามรับรองและระบุวันที่ที่รายงาน ฟอร์มสามารถ download ได้จาก S:\IRB\Public ภายใน  
    โรงพยาบาลบำรุงราษฎร์อินเตอร์เนชั่นแนล หรือ https://www.bumrungrad.com/th/irb หรือ ขอผ่านทางอีเมลของ  
    สำนักงานคณะกรรมการฯ BIInstitutional@bumrungrad.com  
   ๒.๒ นำส่งจดหมายยื่นเสนอขอรับการพิจารณาแบบรายงานการเบี่ยงเบนหรือไม่ปฏิบัติตามโครงการวิจัยที่ได้รับการ  
    รับรอง (AF03-IRB1.06) ที่ผู้วิจัยลงนามรับรองและระบุวันที่ที่รายงานแล้ว ในรูปแบบอิเล็กทรอนิกส์ไฟล์มายังอีเมลของ  
    สำนักงานคณะกรรมการฯ BIInstitutional@bumrungrad.com เพื่อขอรับการพิจารณาจากคณะกรรมการฯ โดยเร็ว  
    ที่สุดเท่าที่จะเป็นไปได้แต่ไม่เกินระยะเวลา ๑๐ วัน ภายหลังผู้วิจัยรับทราบการเบี่ยงเบนหรือไม่ปฏิบัติตามนั้น  
   ๒.๓ ในกรณีที่ผู้วิจัยต้องการปรับเปลี่ยนแก้ไขโครงร่างการวิจัยภายหลังได้การรับรองจากคณะกรรมการฯ อาทิเช่น โครงร่าง  
    การวิจัย เอกสารชี้แจงข้อมูลและหนังสือแสดงเจตนายินยอมเข้าร่วมโครงการวิจัย แบบสอบถามหรือสัมภาษณ์ ตาราง  
    การวิจัย เป็นต้น เพื่อขอรับการพิจาณารับรองจากคณะกรรมการฯก่อนดำเนินการตามที่ได้แก้ไขเพิ่มเติม
3. สามารถส่งข้อโต้แย้ง คำถาม ข้อร้องเรียน มายังคณะกรรมการฯ ผ่านสำนักงานคณะกรรมการฯตามที่อยู่

สำนักงานคณะกรรมการพิจารณาการวิจัยประจำสถาบันโรงพยาบาลบำรุงราษฎร์อินเตอร์เนชั่นแนล  
ชั้น ๑๔ อาคาร C (บำรุงราษฎร์ทาวน์เวอร์) ตั้งอยู่ที่ ๓๓ ซอย ๓ (นานาเหนือ) ถนนสุขุมวิท  
แขวงคลองเตยเหนือ เขตวัฒนา กรุงเทพมหานคร ๑๐๑๑๐  
เบอร์โทรศัพท์ ๐๒-๐๑๑-๔๑๕๖, ๐๒-๐๑๑-๔๑๕๗   
E-mail: [BIInstitutional@bumrungrad.com](mailto:BIInstitutional@bumrungrad.com)